b'\n_START_ARTICLE_\nISAF\n_START_PARAGRAPH_\nISAF eli International Security Assistance Force oli Naton johtama ja YK:n valtuuttama monikansallinen kriisinhallintaoperaatio Afganistanissa 2001-2014. Sen teht\xc3\xa4v\xc3\xa4n\xc3\xa4 oli tukea maan v\xc3\xa4liaikaista hallintoa luomalla vakautta ja turvallisuutta Afganistaniin._NEWLINE_YK:n turvallisuusneuvosto p\xc3\xa4\xc3\xa4tti ISAF-operaatiosta joulukuussa 2001 ja se alkoi tammikuussa 2002. ISAFin johtovastuu siirtyi Natolle 11. lokakuuta 2003. Ensimm\xc3\xa4iset l\xc3\xa4hes kaksi vuotta operaation mandaatti k\xc3\xa4sitti vain Kabulin alueen, mutta 13. lokakuuta 2003 turvallisuusneuvosto laajensi sen koko maahan. Vuodesta 2011 alkaen vastuuta turvallisuudesta siirrettiin asteittain afganistaninlaisille joukoille, ja NATOn missio p\xc3\xa4\xc3\xa4ttyi 2014.  _NEWLINE_Operaation vahvuus oli noin 9\xc2\xa0500 sotilasta 36 maasta. Suomalaisia ISAF-operaatiossa ty\xc3\xb6skenteli noin 200. ISAFiin osallistuivat seuraavat maat: Albania, Bulgaria, Espanja, Irlanti, Islanti, Italia, It\xc3\xa4valta, Kanada, Kreikka, Kroatia, Liettua, Luxemburg, Makedonia, Norja, Portugali, Puola, Ranska, Romania, Ruotsi, Slovakia, Slovenia, Saksa, Suomi, Sveitsi, Tanska, Tonga, T\xc5\xa1ekki, Turkki, Unkari, Uusi-Seelanti, Viro, Yhdistynyt kuningaskunta, Yhdysvallat._NEWLINE_Afganistanissa oli k\xc3\xa4ynniss\xc3\xa4 ISAFin kanssa samanaikaisesti Yhdysvaltain operaatio Enduring Freedom, jolla on YK:n peruskirjan 51. artiklan antama valtuutus ja turvaneuvoston vahvistus muun muassa p\xc3\xa4\xc3\xa4t\xc3\xb6slauselmilla 1373 vuonna 2001, 1662 v. 2006 ja 1659 v. 2006. Operaatio k\xc3\xa4sitti taistelutoimintaa p\xc3\xa4\xc3\xa4asiassa islamilaisia taleban-joukkoja vastaan, l\xc3\xa4hinn\xc3\xa4 Pakistanin rajalla pataanien asuinalueilla ja vuoristossa. Yhdysvallat ehdotti ISAFin ja Endurance Freedomin yhdist\xc3\xa4mist\xc3\xa4, mutta ajatus ei alkuun saanut kannatusta EU:n piiriss\xc3\xa4._NEWLINE_Vuonna 2006 Enduring Freedom yhdistettiin ISAFiin. Merkitt\xc3\xa4vi\xc3\xa4 lis\xc3\xa4voimia on operaatiolle tarjonnut Hollanti. Hollannin hallitus lis\xc3\xa4si joukkoja Yhdysvaltain pyynn\xc3\xb6st\xc3\xa4 Afganistanissa ja otti rintamavastuun Kandaharin alueesta, jossa oli jo Enduring Freedominkin aikana k\xc3\xa4yty taisteluita talebaneja vastaan. Hollanti veti joukkonsa Afganistanista vuonna 2010.\n_START_SECTION_\nISAF:n p\xc3\xa4\xc3\xa4maja\n_START_PARAGRAPH_\nISAFia johdettiin Kabulista.\n_START_SECTION_\nISAFin keskinen alue\n_START_PARAGRAPH_\nP\xc3\xa4\xc3\xa4majan tapaan keskisen alueen johto oli Kabulissa. Sit\xc3\xa4 komentivat ranskalaiset.\n_START_SECTION_\nISAFin pohjoinen alue\n_START_PARAGRAPH_\nPohjoisen alueen komentopaikka oli Mazar-i-Sharifissa ja johtovaltiona oli Saksa. Alueella oli viisi j\xc3\xa4lleenrakennusryhm\xc3\xa4\xc3\xa4, provincial reconstruction teamia.\n_START_SECTION_\nISAFin l\xc3\xa4ntinen alue\n_START_PARAGRAPH_\nL\xc3\xa4ntisen alueen komentopaikka oli Heratissa ja johtovaltiona oli Italia. Alueella oli nelj\xc3\xa4 j\xc3\xa4lleenrakennusryhm\xc3\xa4\xc3\xa4.\n_START_SECTION_\nISAFin etel\xc3\xa4inen alue\n_START_PARAGRAPH_\nEtel\xc3\xa4inen alue oli yksi osa Afganistanin operaation lohkoista. Siihen kuuluivat Kandaharin, Uruzganin, Zabulin ja Daikondin maakunnat. Komentopaikka sijaitsi Kandaharissa. Alueen johto kiersi ensin Kanadan, Hollannin ja Britannian kesken, mutta siirtyi my\xc3\xb6hemmin Yhdysvalloille. NATO-maista etel\xc3\xa4isell\xc3\xa4 alueella toimivat Yhdysvaltojen lis\xc3\xa4ksi Albania, Britannia, Bulgaria, Kanada, Ranska, Romania ja Slovakia. Natoon kuulumattomista maista alueella toimivat Australia, Jordania ja Singapore._NEWLINE_Alueella oli kolme j\xc3\xa4lleenrakennusryhm\xc3\xa4\xc3\xa4, jotka toimivat Kandaharissa, Qalatissa ja Uruzganissa._NEWLINE_Alue oli kaikkein haasteellisin ja se kuului aikaisemmin yhdysvaltalaisjohtoiselle Enduring Freedom -operaatiolle, mink\xc3\xa4 yhdist\xc3\xa4mist\xc3\xa4 ISAFiin ep\xc3\xa4iltiin. Alueella talibanit k\xc3\xa4viv\xc3\xa4t sissisotaa Naton joukkoja vastaan.\n_START_SECTION_\nISAFin it\xc3\xa4inen alue\n_START_PARAGRAPH_\nIt\xc3\xa4isell\xc3\xa4 alueella toimi Bagramista k\xc3\xa4sin yksi alue, jossa oli 11 j\xc3\xa4lleenrakennusryhm\xc3\xa4\xc3\xa4.'